למרות שהחודש שעבר היה אחד משני חודשי יולי החמים ביותר שנמדדו אי פעם בישראל החלו לפרוח החצבים הראשונים, המסמלים את סיום הקיץ ותחילת הסתיו. ראשוני החצבים פרחו כבר הסוף חודש יוני. בפולקלור הארצ-ישראלי מסופר רבות על התקופה הזו שבה מתרבים העננים המקטינים את עצמת השמש, האוויר מתחיל להיות רווי בלחות, הטל מרווה את האדמה במים.
כל הסימנים הללו, בנוסף להתקצרות שעות האור, גורמים לחצב לחוש שקורה משהו, והוא מתחיל את פריחתו כמובן שמזג האוויר בימים הקרובים ימשיך להיות חם ולח, אבל הטבע חושב אחרת. אמנם לימדו אותנו בגן שפריחת חצבים מסמלת את הסתיו, ואולם החצבים, כנראה לא השתתפו בשיעור הזה.
ואולי, אחרי כמעט שבעים שנות לימוד, הגיע הזמן לשנות את העניין הזה וללמד שהחצב הוא פרח של קיץ ! ולא של סתיו.
עד כה פרחו חצבים במקומות הללו: רחובות, גבעת עדה, הרצליה, כפר יובל, גונן, יגור, בכניסה לישוב נירית בשרון, כרמיאל, רחובות, נס ציונה, עתלית, מעלה גולני, מצפה רמון ואחרון אחרון בימים האחרונים שמורת אודים.